Artėja naktis. Žiemą ji ateina taip greitai. Evai atrodo, kad jau keletą mėnesių tik naktis ir naktis. Ir žiema. Nesibaigianti žiema, nesibaigiantys sniego vėpūtiniai, speigas, prietema, šaltis, vėjas, nesibaigiantis alkis. Šaltis skverbiasi pro jos drabužius iki pačios širdies, iki kaulų ir smegenų. Evai vėl ima svaigti galva – tai iš bado, ji seniai nieko nevalgė. Jeigu ir atsiranda koks kąsnis – viską stengiasi atiduoti vaikams. Pasaulis susvyruoja, akimirką akis užlieja juoduma, tačiau jos niekada nepasiduodanti draugė Marta nugriebia ją už alkūnės, laikykis, sako, laikykis, Eva, prisimink vaikus. Evai nereikia priminti, ji apie vaikus tik ir galvoja – apie Moniką, Renatę, apie Helmutą, kuris toks švelnus, bet silpnas, ligotas jos vaikas, visiškai kitoks negu Heincas. Kur dabar jis, mano Heincas, mano berniukas, išvažiavo traukiniu į Lietuvą ir nėra jo beveik savaitė – ar jis gyvas, ar sveikas, ką jis valgo, ar turi kur galvą priglausti.

Žmonės stovi nejudėdami, gūždamiesi nuo vėjo ir šalčio, spaudžiasi arčiau vieni kitų tarsi avys, – tamsūs siluetai vis labiau mėlynuojančio vakaro, gęstančios dienos gniaužtuose. Eva atsiremia į Martą, jai taip gera jausti, kad kažkas šalia yra stipresnis ir tvirtesnis, – Marta visada žino išeitį iš bet kokios situacijos.

The night is coming. It comes very fast in winter. For Eva it looks like it's been a night for months. And it’s winter. The endless winter, the endless snowdrifts, frost, twilight, wind, the endless hunger. The cold passes through her clothes to her heart, bones and brain. Eva's head starts to spin again - it's because of the hunger, she hasn't eaten anything for a long time. Even if she gets food, she always tries to give it to her children. The world sways, for a moment blackness fills her eyes, but her friend Martha holds her by her elbow and says, "Hold on, remember the kids". Eva doesn't need to remember them - she thinks only about them - about Monica, Renate, about Helmut, who is so gentle, but weak and sick, completely different from Heinz. Where is he, my Heinz, my boy? He travelled to Lithuania by train and he'd been missing for a whole week. Is he alive, is he healthy, what does he eat, can he rest his head anywhere?

People are standing still, hiding from the wind and the cold, they're huddling like sheep - dark silhouettes in the grip of the more and more blue evening and the fading day. Eva leans against Martha, she feels good knowing that someone stronger is next to her – Martha always knows a way out of any situation.